
Élsportolói élet és kettős karrier

Kulcsszavak: élsport; kettős karrier; élsportolói élet; sport
A sport a mindennapjaink részét képezik, főleg azoknak a személyeknek, akiknek mindez hivatásként része az életüknek és érdekes megvizsgálni, hogy a karrierjük befejezését követően, hogy tudnak visszailleszkedni vagy beilleszkedni a társadalomba, mint civil munkatársak, illetve hogyan készültek mindezekre. A dolgozatomban is ezekre a kérdésekre kerestem a választ, mindezt kiegészítve, hogy a hétköznapi, átlagemberek, hogyan gondolkodnak a sportolókról és az ő munkába állásukról.
Általános célkitűzésem volt, hogy jobban megismerjem és megismertessem az emberekkel az élsportot és annak könnyebbségeit, nehézségeit, illetve a kettős karriert is, amivel egy sportoló gyereknek, fiatalnak szembe kell nézzen a mindennapokban.
A munkám során szekunder és primer kutatást alkalmaztam, melyek során megalapoztam a hipotéziseimet, és azok alapján végeztem el a kutatásomat. Hipotézisem szerint a sportolóknak számos nehézségen kell keresztül menjenek a pályafutásuk alatt, de megannyin a befejezést követően, így a célkitűzésem volt, hogy megtudjam a karrier befejezésének elfogadását mennyire gondolják komoly nehézségnek a válaszadók, illetve a megadott lehetőségeken kívül ők mikre gondolnak. Továbbá a kettős karrierhez kapcsolódóan a felvetésem volt, hogy legyen fontos a sport mellett az iskolai, főként egyetemi tanulmányok folytatása és az is a lehető legmagasabb szinten és amilyen módon lehet, támogassák az intézmények a legmagasabb szinten sportoló hallgatókat, hiszen mind a kettőben szeretnének sikeresek lenni.
A hipotéziseim megalapozottnak bizonyultak, hiszen a válaszadók is úgy gondolják, hogy a befejezés elfogadása okozhat leginkább problémát az élsporttól visszavonuló sportolónak. A másik kérdés kapcsán a kitöltők véleménye szerint fontos a tanulmányok folytatása, de elegendő alapszinten, tehát nem kell ott is a legkiemelkedőbbek közé tartozzanak, így ezt a hipotézisemet elvetettem.



